62019CO0333_INF
Διάταξη του Δικαστηρίου (δέκατο τμήμα) της 21ης Σεπτεμβρίου 2022 –Romatsa κ.λπ.
(Υπόθεση C‑333/19) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Κρατικές ενισχύσεις – Άρθρα 107 και 108 ΣΛΕΕ – Διμερής επενδυτική συμφωνία – Ρήτρα διαιτησίας – Ρουμανία – Διαιτητική απόφαση που επιδικάζει αποζημίωση – Απόφαση της Ευρωπαϊκής Επιτροπής με την οποία η καταβολή της αποζημίωσης χαρακτηρίζεται κρατική ενίσχυση ασυμβίβαστη με την εσωτερική αγορά και διατάσσεται η ανάκτησή της – Αναγκαστική εκτέλεση της διαιτητικής απόφασης ενώπιον δικαστηρίου κράτους μέλους άλλου από εκείνο στο οποίο απευθύνεται η απόφαση – Παράβαση του δικαίου της Ένωσης – Άρθρο 19 ΣΕΕ – Άρθρα 267 και 344 ΣΛΕΕ – Αυτοτέλεια του δικαίου της Ένωσης»
1.
Διεθνείς συμφωνίες – Συμφωνίες των κρατών μελών – Συμφωνίες προγενέστερες της προσχώρησης κράτους μέλους στην Ένωση – Διμερής επενδυτική συμφωνία μεταξύ του Βασιλείου της Σουηδίας και της Ρουμανίας – Αποτελέσματα της συμφωνίας αυτής μετά την προσχώρηση στην Ένωση – Διάταξη που επιτρέπει σε επενδυτή κράτους μέλους να προσφύγει σε διαιτητικό δικαστήριο σε περίπτωση διαφοράς με το άλλο κράτος μέλος – Ρήτρα διαιτησίας αντίθετη προς το δίκαιο της Ένωσης – Δεν επιτρέπεται – Συνέπεια – Άνευ αντικειμένου η συναίνεση του κράτους μέλους για το σύστημα διαιτησίας
(Άρθρο 19 § 1, εδ. 2, ΣΕΕ· άρθρα 267 και 344 ΣΛΕΕ)
(βλ. σκέψεις 33-40)
2.
Διεθνείς συμφωνίες – Συμφωνίες των κρατών μελών – Συμφωνίες προγενέστερες της προσχώρησης κράτους μέλους στην Ένωση – Διμερής επενδυτική συμφωνία μεταξύ του Βασιλείου της Σουηδίας και της Ρουμανίας – Αποτελέσματα της συμφωνίας αυτής μετά την προσχώρηση στην Ένωση – Διάταξη που επιτρέπει σε επενδυτή κράτους μέλους να προσφύγει σε διαιτητικό δικαστήριο σε περίπτωση διαφοράς με το άλλο κράτος μέλος – Ρήτρα διαιτησίας αντίθετη προς το δίκαιο της Ένωσης – Δεν επιτρέπεται – Συνέπεια – Απαγόρευση εκτέλεσης διαιτητικής απόφασης εκδοθείσας δυνάμει της εν λόγω ρήτρας διαιτησίας εκ μέρους των εθνικών δικαστηρίων
(Άρθρο 19 § 1, εδ. 2, ΣΕΕ· άρθρα 267 και 344 ΣΛΕΕ)
(βλ. σκέψεις 41-44 και διατακτ.)
Διατακτικό
Το δίκαιο της Ένωσης, και δη τα άρθρα 267 και 344 ΣΛΕΕ, έχει την έννοια ότι δικαστήριο κράτους μέλους το οποίο έχει επιληφθεί της αναγκαστικής εκτέλεσης της διαιτητικής απόφασης την οποία αφορά η απόφαση (ΕΕ) 2015/1470 της Επιτροπής, της 30ής Μαρτίου 2015, σχετικά με την κρατική ενίσχυση SA.38517 (2014/C) (πρώην 2014/NN) την οποία έθεσε σε εφαρμογή η Ρουμανία – διαιτητική απόφαση της 11ης Δεκεμβρίου 2013 στην υπόθεση Micula κατά Ρουμανίας, οφείλει να εξαφανίσει την εν λόγω διαιτητική απόφαση και, ως εκ τούτου, δεν δύναται σε καμία περίπτωση να προβεί στην εκτέλεσή της προκειμένου να καταβληθεί στους δικαιούχους η βάσει αυτής χορηγούμενη αποζημίωση.
(
1
)	ΕΕ C 220 της 1.7.2019.